VIIENDA KOOSSEISU

OTSUS

Haapsalu,			21. detsember 2007 nr 174

Haapsalu linnapeale ja valitsuse palgalistele 
liikmetele 2008. a töötasu määramine

Juhindudes kohaliku omavalitsuse korralduse seaduse § 22 lg 1 p 19, p 36, avaliku teenistuse seaduse § 4 lg 1, § 6 lg 1, § 40, § 42 lg 3, § 43, § 46, tulumaksuseaduse § 13 lg 3 p1, p 2, Vabariigi Valitsuse 20.12.2002 määrusest nr 426 “Isikliku sõiduauto teenistus-, töö- ja ametisõitudeks kasutamise kulude hüvitise maksmise tingimused ja hüvitise piirmäärad”, Haapsalu põhimääruse § 12 lg 1 p 19, p 37 ning haldusmenetluse seadusest, Haapsalu Linnavolikogu otsustab:
1.	Kinnitada Haapsalu linnapea kuupalgamääraks 2008. aastal 29 100 (kakskümmend üheksa tuhat ükssada) krooni.
2.	Kinnitada palgalise valitsuseliikme kuupalgamääraks 2008. aastal 23 400 (kakskümmend kolm tuhat nelisada) krooni.
3.	Lisaks ametipalgale maksta linnapeale ja palgalistele valitsuseliikmetele:
3.1. Puhkusetoetust seoses põhipuhkusega punktides 1 ja 2 toodud kuupalgamäära ulatuses linnavalitsuse teenistujatega üldistel alustel ja korras.
3.2. Ametialase lähetuse, s.h välislähetuse, päevaraha ja transpordi- ning muu õigusaktides ette nähtud lähetusega seotud kulu linnavalitsuse teenistujatega üldistel alustel ja korras;
3.3. Koolituskulu ametialaseks täiendamiseks linnavalitsuse teenistujatega üldistel alustel ja korras.
3.4. Hüvitist isikliku sõiduauto ametisõitudeks kasutamise kulude eest linnavalitsuse teenistujatega üldistel alustel ja korras arvestades alljärgnevaid piirmäärasid:
3.4.1. Linnapea isikliku sõiduauto kulude hüvitamise piirmäär on 4650 krooni kuus;
3.4.2. Valitsuse liikme isikliku sõiduauto kasutamise kulude hüvitamise piirmäär on 3000 krooni kuus. Linnapea kehtestab konkreetsed isikliku sõiduauto kasutamise kulude hüvitamise piirmäärad igale valitsuse liikmele eraldi, arvestades üldist piirmäära;
4. Linnavalitsuse liikmele võib maksta volikogu poolt kinnitatud palgakorralduse alustes sätestatud lisatasu (tulemustasu lisatöö eest) või toetust (isiklik tähtpäev või sündmus) kuni 1 kuupalgamäära ulatuses linnavalitsuse teenistujatega üldistel alustel ja korras. Lisatasu linnapeale makstakse volikogu otsuse alusel.
5. Punktis 3 nimetatud makseid tehakse linnapeale ja valitsuse liikmele linnapea vastava käskkirja alusel, arvestades punktis 3.5 sätestatud erisust.
6. Otsus jõustub teatavakstegemisest.
7. Otsust rakendada alates 01.01.2008.
8. Otsuse peale võib esitada halduskaebuse Tallinna Halduskohtule halduskohtumenetluse seadustikus ette nähtud korras 30 päeva jooksul otsuse teatavakstegemisest.

Arder Väli
Volikogu esimees

SELETUSKIRI
Eelnõule „Haapsalu linnapeale ja valitsuse palgalistele liikmetele 2008. a töötasu määramine“

Valitsuse liikmete ja linnapea kuupalgamäära arvutamisel on võetud aluseks 2008. a eelarvesse planeeritud 15% palgatõus. Töötasu ja muude tasude maksmise põhimõtted järgivad järjepidevust ning on kooskõlas seadustes kehtestatud nõuetega.

Linnavalitsus teeb ettepaneku eelnõu otsusena vastu võtta.

Ingrid Danilov, linnapea